ISIGIDIMI SAMAXOSA, MAY 2, 1887.

35

Ukugwintwa.—Kuvakala ukuba kuhle into embi kunene ngase Metele (Middleburg). Kutiwa lite i Bulu elingu Schutte lemka emzini walo, lishiya umfazi walo enomntwana, nesicakazana. Lite libuyile lafika lilipelele, isicakazana sodwa. Livakele lisiti—Upi u Mesisi? Site sona kanye kukangela esitiyeni. Liyile kona, liqubisene nesidumbu somntwana walo, elite lakujikajika labona ukuba ujikwe intamo.

Isidumbu SOMFAZI.—Ute kusenjalo weva imigulo nemincwino ndaweni itile we th ku mkake elaliswe emtonjeni obulapo engeka qauki kanye. Kutiwa kuko abafazi abane abantsundu aba banjiweyo ngenxa yalonto, batunyelwe e Metele ukuya kuteta elo tyala. Umfazi sowo we Bulu usapilile noko apumelele kwizandla ezi hlushu.

Uvoto LWABANTSUNDU—Kuvakala kumapepa atile ukuba lanteto yoku ncitshiswa kwamanani abavoti abantsu- ndu iyasatyelwa kunene ngama pep’atile. Kuko amanene ade acopa pezu kwe ngubo, aqaula incebeta ukuyi xasa lonteto, kuba esiti wona ayamazi umntu ontsundu ukuba ufumane wafakwa endaweni engeka mfaneli. Usamane equtywa ngokwe nkomo ne gusha akaka yazi eyona nto ikamfaneli

ZlTITSHALA EZIBETAYO LUMKANI.—Asikuko nokuba umteto ka Dr. Dale uyayiyaleza indawo yoku setyenzi- swa koswazi esikuleni ukuba ilunyukelwe uhlobo eyenziwa ngalo. Enye keyafakwa iveki ezitile entolongweni ngokugqita emgceni ukubeta kwayo. Incwadi yombaleli eteta nge titshala ezoyikwa nje ngamaramncwa ngenxa yokubeta kwazo, asikuyishicilela, kodwa siyazivusa ezo titshala ukuba zilumke.

Amapepa ase bayi.—Asikuko nokuba sivene nento embi ukufumana incwadi evela kwi Gosa letu e Bayi ixela ukuba ama pepa akona akafikanga. Site sakubuzisa, kanti kuhilize umtumeli wawo. Sikohliwe ukuba singabaxolisa ngandlela nina abaxasi betu ngesi siposo. Kodwa simgxolisile kunene umtumeli, samsongela sati,—“ Ukuba ubuye wapinda—lilanga lake lomini! ”

AMABAL’ ENGWE.

I-jubili yo Mntan’ Omhle.—Kuyatembeka ukuba kuya kumiwa ngenyawo kulo lonke elipantsi kolaulo Iwe Nkosazana kuyo lenyanga izayo ingu June, ngokugcotyelwa impilo, no laulo Iwayo olude nolunamalungelo amaninzi ahlele izizwe ne ntlanga nge ntlanga ezipantsi kolaulo Iwayo. Kuyatembeka ukuba amalungiselelo alo Jubili ayenziwa kulo lonke elipantsi kwayo, nakwizizwe ezinje ngoma Xosa, ma Mfengu, ma Baca, ma Xesibe, ma Zulu, Besutu, ma Lawo, ma Koboka, Batwa, ewe ngazwi ’nye zonke intlanga-ntlanga ezipantsi kwepiko lo Mntan’ Omhle u Vitoliya.

\*\*\*

Ilungelo le jubili.—Lento iyi Jubili iluncedo olukulu kwi- zizwe ezisukuba zi pantsi kolaulo lokumkani nokuba yinkosazana enje ngale yetu namhla. Pakati kwamalungelo abakoyo ebantwini, kuko nesi ngati Iona licam (boon) eligqitileyo nakwa manye. Elilungelo loku kululwa kwama konxwa, amanye ebegwetyelwe iminyaka emininzi kunene, abanye ubomi babo, licam elingati lide lagqita nakwamanye ngobukulu. Lona lisula inyembezi ezishushu zezi kwabakazi ezimadoda ebe sel’encamekile, kudloba nentsatshana zabo obese zifana nokungati zinkedama ezafelwa ngoyise. Kubako isihomo sodumo Iwemigcobo epitikezwe ngenyembezi, zombulelo, ku Tixo, we Zulu, naku Laulo olunenceba no bubuya, ne buyambo, abapantsi kwalo.

\*\*\*

Bayakuba baninzi abayakuti ukuba u Rulumente well lizwe, uvunuke ngokwake mhlaumbi wawa kulula ama konxwa onke, ngoku kodwa imilondekaya, abantwana benkosi nama pakati azo (inxenye) ezazibanjelwe imfazo, bayakuba zinkamamamunge, nezoma ezite nqadalala, luvuyo, nokuzitoba kanye ebusweni bomntu omhlope nolaulo Iwake. Baninzi abayakubeka pantsi izirano mpela namhla eziranela olulaulo Iuka Rulumente wa Mangesi. Baninzi abayakubeka pantsi namhla zonke izixobo ezisese mabotwe entliziyo zabo, (kuba lento imfazwe ihlala entliziyweni ikaya layo) naba sandwebileyo ukundwebela ukungena pantsi ko laulo Iwa Mangesi, abayakuti bakubona isenzo esinje ngokubona abavuka ekufeni befika abebe sebe ncanyiwe yinto engumntu, engati yenzekile lonto yokukululwa kwababanjwa belilizwe, onyana benkosi zetu, angaqala ukuvuleka amehlo nengqondo zabaninzi ngento ekuyiyo ukuba pantsi ko Rulumente wa Mangesi.

Isicelo kwi Nkosazana.—Ekubeni indawo yokuxoxwa nga- babanjwa bemfazwe yandululwa ngu Rev. W. B. Rubusana wase Peelton, yada yamiselwa ne Komiti yayo, yaze yada yahlangana e Qonce kwa Ruluneli, kwaze kwati kuse njalo kwe qapu le Komiti ye Jubili yahlangana nge 18 ku March. Kufuneka isenzo esitsolele endaweni ngoku, ingabi ngala mafunza kamnandi kodwa, angapumeleli ntweni. Ixesha liyapela i Komiti mayihlangane kamsinya e Qonce kwa kwi veki yesi bini ka May, ngolwesi-Hlanu evekini, ibalele u Kumkanikazi imke kwa oko loncwadi, kuba ukuba ide yegqita i Jubili 16, benga celwanga, okunye benga kululwanga, iya kuba isepa ipulukile yo tyumbu emanzini mpela. Make kushukunyelwe endaweni namhla. Yintonale kodwa? Asigxeki nto nakuleyo ye Jubili ilungile. Xa ide yemka incwadi yayo akungebi sabi nanto.

\*\*\*

O! siva ukuba isicelo kwi Nkosazana kuya kuhlanganwa ngaso okunene ngo 6 ku May. Inga singemka kwa oko, ingabi yinto ye ntlanganiso yakwa Ruluneli apo asuka amakaya axwitana odwa, bemka abantu benga mahilihili inanamhla abanye abakazi ukuba kuxa kupi na. Incwadi ibaliwe, seyilinde imvumelwano, namagama.

\*\*\*

Udumo olungabakoyo.—Udumo olungabakoyo Iwesizwe esimhlope esinga Mangesi luya kugqita kolwamhla sakulula amakoboka koma Bulu ngentabalala yemali kweli lizwe, nakwi gazi elapalala e America ngemfazwe yama kaya odwa kwange nkululo makoboka, nodumo Iwama Xosa mhla acola anceda abazalwana bawo ama Mfengu ngemini awaye citakele ezimpanza. Ayeqalele kwa Ngqungqushe, aka konziswa. Eza kufika e Batenjinie, akonza inxenye amanye akakolwa, egqitela kwa Hintsa (i Siroro so Nobuto) kulapo afumana ikaya kona, aqala alima afuya, abusa, apuma amatanga aduda imidudo, ozintonjane, alusa atshilisa, yalikaya kwapela alibala nokuba aka acitakala. Luyakuba ngapezu kwamhla kwamhla kwakululwa o Siyolo, Pato, Mhala, Maqoma, njalo-njalo, kuba ngezo izimbo wayencedile okunene u Rulumente wapesheya kolwandle kokoke umzi ub’usahleli, ungeka citakali ubenje ngoko unjalo namhla.

\*\*\*

Namhla umntwana ufana nonina, ngenxa yengcitakalo ezihlileyo. Namhla akuko cala, ilizwe lonke limagad’ahlabayo, licitakele lonke ngokufanayo. Inanamhla lisacitakele, liqubela pambili. Akuko nandawo yakucblelana ndawonye kuyo, kwabacitakeleyo. Akuko nandawo yakuya kukonza namhla, kuba kucitakala omhlope nomyama, becitakala besepantsi kwemile yezindlu zabo, bebe sadla ngendebe endala, kwafika ukubalela, indlala, izitwayi, mbendeni, imofu, inyongo, namatyala ezi nkinqa njalo-njalo.

\*\*\*

Icekisa elidla AMARARAM.—Kwinteto yesi Xosa kuko isiteto esitshoyo ngomntu osukuba egwagwisa ngokuba ungumntu otiyile izinto ezitile, nezinje ngento ezidliwayo aze kanti kwa ezonto angcikiva zona zezona nto atshatshele ngazo, nokuba yinteto, nokuba zinto ezidliwayo. Kuti ukuba ngamasi, afunyanwe elicekisa lamasi alubisi nangxengwe ngamanzi, kanti uyakufunyanwa egqiba izibozi, awendlu yake eruqule ngomkuna nesheshegu. Kwezinye intlobo zokudla ezinje ngomatanga, ucekisa ebusweni babantu amnandi napekwe kakuhle, kanti uyakufunyanwa eruxuluza igqubuza zentyabontyi njalo-njalo, kutiwe ke licekisa elidla amararam. Ukutsho ke kubonisa izinto ezenziwa ngu wetu u *Mvo,* ogwagwisa ngokuti i *Sigidimi* silibele ngamabali, namhla kubonakala sel’enegxulu lomtamo wayo, abate ababuzileyo ukuba le mpulompu yeyantonina uyifukutayo wati—Hayi yintwana yembalana yesandawane eyenzeka Embo. Abanye bayakuza bati,—Awu! yinile! ! ingaka!! Ukutsho ke siyayibulela imbali esiyibone kwi *Mvo.* Besisazi kade tina ukuba yode igqoboke.

Lent’umlomo ayibekwa siziba.—Ukutsho kuxa kukangeleka inteto ka N. eyibekisa kwi *Mvo* eteta ngo Nyawo-ntle u Rev. P. Jer. Mzimba elingati elixegokazi lisi *Sigidimi* (utsho kambe) ukwenza izwi lesiyalo ukuba usese ntilini yokuyalwa liti—Mfondini wakowetu yazi ezinto zombini nantatu (a) umlomo lo asinto yake yabekwa siziba noko sel’ugqibele ukonakala, kuba kuko abantu abamilomo ingamadlavu asuke apalale amazwi bangaweva, botuko sel’epumile. *(b)* Lento umlomo ayitunukali kuba ungesiso isilonda, otunuka- layo ngomniniwo ungqondo zise zonke, osenentloni zobuntu, ose nesitete sesonti lobuntu, awoyikele ke ngoko ukuba ufumane uloqe amafene, nenteto ezisileyo ezingena bani zimhlonelayo, ezingena bani uyinto ngapezu kwake.

\*\*\*

Ide yavela into ekade ifihlakele.—Sibone kwi binza le Mvo ye 13 ku April 1887 elibizwa ngokuba yi “jubili e- transkei ” ukuba obona buso balondlu yokuqeqeshela umti- njana welozwe, sisikumbuzo se Jubili ukuba kube kubini. (a) Ikumbuza umnyaka wokukululeka kwama Mfengu. [Asa- zi ukuba aye kululeka entweni nina], *(b)* kwane Jubili yo Mntan’ Omhle u Vitoliya. Kwindawo yokuqala, ukuba ingaba kwenziwa isikumbuzo ngenxa yenteto ekoyo eti— Amamfengu aye ngamakoboka ama Xosa, ade akululwa nga Belungu kobo bukoboka, ingaba akuko nto isakuze ilungiswe ukutetwa kule minyaka yakaloku nje.